INDvsBAN: उमेश यादव की गेंदबाजी का सामना करना मेरे लिए बेहद मुश्किल रहा : शाकिब अल हसन  
तेजी और स्विंग से उमेश ने हर किसी को प्रभावित किया
शाकिब बोले, टेस्‍ट करियर में सबसे कठिन स्‍पैल का सामना किया
उमेश की कुछ गेंदों को खेलना बेहद मुश्किल हो रहा था
बांग्‍लादेश के खिलाफ हैदराबाद टेस्‍ट के तीसरे दिन भारतीय स्‍पीडस्‍टर उमेश यादव ने शनिवार को कमाल की गेंदबाजी की. विदर्भ के इस तेज गेंदबाज ने बांग्‍लादेशी बल्‍लेबाजों को अपनी तेजी और रिवर्स स्विंग से कई बार परेशान किया. बांग्‍लादेशी टीम के हरफनमौला शाकिब अल हसन ने न केवल उमेश की गेंदबाजी की प्रशंसा की बल्कि वे यह कहने से भी नहीं चूके कि उमेश की गेंदबाजी के रूप में उन्‍होंने अपने टेस्‍ट करियर में बल्‍लेबाजी के दौरान सबसे मुश्किल समय का सामना किया. उमेश यादव 140 किमी प्रति घंटे से अधिक की गति से गेंदबाजी करते हैं. उमेश ने शनिवार को सुबह 9 ओवर का स्पैल फेंका था जिसमें उन्होंने अपनी तेजी और स्विंग से शाकिब को कई बार परेशान किया.
शाकिब ने तीसरे दिन कहा, ‘पिच में कुछ ज्यादा नहीं था. लेकिन हम केकेआर के लिये खेलते हैं, मैं उन्हें (उमेश को) अच्छी तरह जानता हूं. शायद मैंने अपने टेस्ट कैरियर में अपने सर्वश्रेष्ठ गेंदबाजी स्पैल का सामना किया. वह दोनों तरीकों से गेंद को मूव कर रहा था और उनकी कुछ गेंदों को खेलना बहुत मुश्किल था. इसके लिये सबसे अच्छा यही था कि मैं जितनी गेंदों का सर्वश्रेष्ठ तरीके से सामना कर सकता था, बस उन्हीं को खेलूं. मैंने उन्हें छूने की कोशिश नहीं की. मैं भाग्यशाली रहा कि मैं उस स्पैल में आउट नहीं हुआ.’ बांग्‍लादेश के इस अनुभवी क्रिकेटर ने विकेट को बल्लेबाजी के मुफीद करार किया. शाकिब के अनुसार,  सिर्फ उमेश का स्पैल ही मुश्किल था, इसके अलावा कुछ नहीं हो रहा था. उन्होंने कहा, ‘नहीं, मुझे लगता है कि विकेट तीसरे दिन भी अच्छा है. हम जानते हैं कि गेंद टर्न लेती है और भारत में स्पिनरों को मदद मिलती है, लेकिन ऐसा नहीं हो रहा था. अभी तक विकेट अच्छा है लेकिन कल नया दिन होगा. देखते हैं क्या होता है.’    

शाकिब ने तीसरे दिन कहा, ‘पिच में कुछ ज्यादा नहीं था. लेकिन हम केकेआर के लिये खेलते हैं, मैं उन्हें (उमेश को) अच्छी तरह जानता हूं. शायद मैंने अपने टेस्ट कैरियर में अपने सर्वश्रेष्ठ गेंदबाजी स्पैल का सामना किया. वह दोनों तरीकों से गेंद को मूव कर रहा था और उनकी कुछ गेंदों को खेलना बहुत मुश्किल था. इसके लिये सबसे अच्छा यही था कि मैं जितनी गेंदों का सर्वश्रेष्ठ तरीके से सामना कर सकता था, बस उन्हीं को खेलूं. मैंने उन्हें छूने की कोशिश नहीं की. मैं भाग्यशाली रहा कि मैं उस स्पैल में आउट नहीं हुआ.’ बांग्‍लादेश के इस अनुभवी क्रिकेटर ने विकेट को बल्लेबाजी के मुफीद करार किया. शाकिब के अनुसार,  सिर्फ उमेश का स्पैल ही मुश्किल था, इसके अलावा कुछ नहीं हो रहा था. उन्होंने कहा, ‘नहीं, मुझे लगता है कि विकेट तीसरे दिन भी अच्छा है. हम जानते हैं कि गेंद टर्न लेती है और भारत में स्पिनरों को मदद मिलती है, लेकिन ऐसा नहीं हो रहा था. अभी तक विकेट अच्छा है लेकिन कल नया दिन होगा. देखते हैं क्या होता है.’